
UVOD 


Preuzvišeni gospodin Nadbiskup dr. Alojzije 
Stepinac je odredio, da družtva KA stave ove go¬ 
dine u svoj godišnji radni program uz karitas i 
promičbu molitve sv. krunice također i pobijanje 
narodnih grieha. Biskupijsko okružje katoličkih mu¬ 
ževa u Zagrebu odlučilo se prema tome na borbu 
protiv psovke i proklinjanja i odredilo za sva svoja 
družtva tu borbu kao najvažniju točku apostolskog 
rada u ovoj godini. Odlučilo je, da će za tu borbu 
zainteresirati i ostala katolička družtva, a i dalje 
— sva hrvatska kulturno-prosvjetna družtva i svu 
javnost. Narodni grieh se može odlučno i uspješno 
pobijati samo koncentracijom svih narodnih snaga. 

Iza svršenih predradnja početkom ove godine 
započelo se tom borbom. Kako smo prošli pola go¬ 
dine toga rada, vrieme je, da malo više progovo¬ 
rimo o toj borbi. Želimo, da to bude novi poticaj 
za nastavak rada. 

Pošli smo sa stanovišta, da pobijanje narodnih 
grieha i s vjerskog, a i s narodnog gledišta spada 
među najodlučnije i najvažnije poslove. A u ovo 
težko vrieme je taj posao za sudbinu našeg naroda 
možda i najodlučniji. 

Potrebno je, da to malo obrazložimo. 


Hac&dfti g-đe-si 

Narodi i države su tvorevine Božje. Svaki stvor 
imade na svoj način dati čast Bogu i vršiti onu 
zadaću, koju mu je Stvoritelj i Gospodar odredio. 
U tomu se nalazi i njegovo pravo na obstanak, pa 
prema tome ne vrši li stvor te zadaće, gubi pravo 
na obstanak. To vriedi također i za narode i dr¬ 
žave. Poviest ham govori o mnogim narodima, koji 
su nekad bili, a mnogi od njih su bili i veliki i jaki 
i silni, a danas ih nema. Narodi i države treba da 
priznaju Boga, treba da Mu javno izkazuju pošto¬ 
vanje, treba da se u javnom životu drže Božjeg 
naravnog i pozitivnog zakona, osobito deset zapo- 
viedi Božjih, a kod svojih podanika, jer im je za¬ 
daća da se brinu za njihovo blagostanje, da pro¬ 
miču i njihovo nastojanje oko duševnih i vječnih 
vrjednota. Dok su se naroda toga držali, a toga su 
se držali donekle i stari poganski narodi, dotle su 
napredovali i cvali; kad su se Bogu i njegovu za¬ 
konu iznevjerili, počeli su propadati, dok nisu ko¬ 
načno propali. 

Došlo je kršćanstvo s evanđeljem, koje je ople¬ 
menilo narav i diglo ju u sfere svrhunaravnosti: I 
narodi su postali dionici toga dostojanstva i milost! 
i toga novoga života. Spasonosna ruka s visine nudi 
svakom narodu to dostojanstvo, milost i novi život; 
i poziva ga na te blagodati; šalje mu misionare. 
Narodi tu darežljivu ruku prihvaćaju i krste se, a 
po krštenju ulaze u novu eru, preporađaju se; iz 
tame dolaze na svjetlost, prelaze još više u posjed 
Božji, u red spasenja i dobivaju svoju poviestnu 
zadaću: da služe Božjim planovima i spasu svieta 

po kršćanstvu. Krštenjem naroda nastaje nova 
narodna metafizička obstojnost s nadnaravnim Bož¬ 
jim životom. Pokršteni narod postaje u pravom 
smislu Božji narod. Zaručuje se na neki način s 
Kristom. Narod po sv. krstu dobiva od Boga spe- 
cialne zadaće u smjeru evanđelja, koje treba da u 
poviesti izvrši. 

Iz toga jasno sliede dužnosti kršćanskih naroda. 
Obvezani su po krstu da nastoje te zaista budu 
Božji narodi, te da kao takovi izvrše one speeilane 
zadaće, namienjene im od višnjeg Spasitelja. A 
Crkva ima od Krista misiju, da i narode posvećuje, 
da ih vodi na putu njihova narodnog Božjeg života, 
da ih pomaže i pruža im sredstva, te njihov na¬ 
rodni život bude zaista služba Božja. 

Narodi mogu spasonosnu ruku odozgo odkloniti; 
iza kako su je prihvatili, pa se po sv. krstu pre¬ 
porodili u Božji narod i s Bogom zaručničkim za¬ 
vjetom svezali, mogu se iznevjeriti tom zavjetu i 
zadaćama od Boga namienjenim. Tako dolazi do 
narodnih grieha, a može doći i do narodnih ođ- 
pada od Boga. »A grieh«, kako svjedoči sv. Pismo, 
»učini narode nesretnima.« A odpad od Boga, 
Evanđelja i Crkve spada među griehe protiv Duha 
Svetoga. Narod, koji odpadne od Boga, gubi pra¬ 
vo na obstanak, pada u ništavilo, propada. 

Da je i u praksi zaista tako, dao je Bog svima 
narodima pouku, primjer i znak u židovskom na¬ 
rodu. Kad im je Bog dao zapoviedi i misiju, na- 
viestio im je po Mojsiju: Stavljam pred vas život 
i smrt; birajte i odlučite se: ili da živite u blago¬ 
stanju i kao moj izabrani narod ili da propadnete. 
Židovski se narod često u svojoj poviesti Bogu iz¬ 

nevjerio svojoj misiji: odbacio je Mesiju, Spasi¬ 
telja! Zato je diljem svoje poviesti često težko 
stradao, a konačno i propao! Treba čitati proroke 
Izaiju, Jeremiju i Ezekiela, da se vidi sva bieda i 
tragika naroda, koji se protivi Bogu i od Njega 
odmeće. Na pr. ovo: »Zato se razpali gnjev Gospo¬ 
dinov na narod njegov i mahnuvši rukom svojom 
na nj udari ga, da se gore zađrmaše i mrtva tjelesa 
njihova bijahu kao blato na ulicama i spotiče se 
na svojim putovima. . . obratit će zemlju njihovu 
u pustoš« (18, 15, 16). »I poslat ću na njih mač, 
glad i pomor, dok -Se iztriebe sa zemlje« (24, 10). 
»I pustiti ću na njih četvero, govori Gospodin: mač, 
da ih ubija; i pse, da ih razvlače; i ptice nebeske 
i zvieri zemaljske, da ili jedu i iztriebe« (15, 3). 

I evropski su narodi u zadnja stoljeća sramotno 
pregnuli da zbace sa sebe sladki jaram Božjih za¬ 
kona i da se iznevjere misiji, koju su primili od 
Boga. Ta nastojanja dobro označuje rieč: ne ćemo 
da On vlada nad nama! 

U tom žalostnom poslu našao se s drugim na¬ 
rodima i naš hrvatski narod. Od Boga je dobio 
krasnu zemlju; rano ga je Bog izabrao i pozvao 
za svoj narod po sv. krstu; sveti zavjet je sklopio 
s Petrovom stolicom. Kroz vjekove je ostao tom 
zavjetu vjeran; ostao je vjeran i misiji, koju mu 
je Bog namienio, vjeran do herojstva i neizrecivih 
mučeničtva kroz stoljeća. Ponosimo se naslovom 
» Predziđe kršćanstva« (Leon X.). Bili smo zaista 
»Sveta Hrvatska«. Da, bili smo! No nažalost bili 
smo pošli i mi tragovima evropskih naroda. Pošli 
smo i razišli smo se putovima grieha, i najtežih 
grieha. Počeli smo se sramotno ođmetati od Boga 

i iznevjerili snio se svojoj božanskoj misiji. I zato 
je i nas, kao i ostalu Evropu, stiglo zlo, kakvo još 
nikada dosad. 

Pokušajmo malo razsvietliti ponore krivice 
naše! 

I mi se možemo, nažalost, obtužiti radi narodnih 
grieha. To su u prvom redu griesi, koji su se tako 
udomili u narodu, da su mu prešli u običaj i zauzi¬ 
maju pojave prave pošasti. Ovamo možemo ubrojiti 
psovku, mržnju, bludnost, osobito u bračnom ži¬ 
votu, i zanemarivanje dana Gospodnjega. Ovdje 
ćemo se zaustaviti samo kod psovke. 

G. 1937. prigodom borbe Katoličke akcije protiv 
psovke proveli smo anketu o razširenosti toga zla. 
Dobili smo zanimive, ali i strašne rezultate. Šteta 
što je sudjelovalo malo župa. Iz toga tvoriva, što 
smo ga dobili, može se viditi grozota toga zla. 

Župa od šest tisuća vjernika; u njoj se opsuje 
Bog godišnje oko tri milijuna puta (velikim psov¬ 
kama psuje mužkih oko 60%, a ženskih oko 10%). 

Druga župa: imade oko clvie i po tisuće vjer¬ 
nika. U njoj se godišnje opsuje Bog oko devet sto¬ 
tina tisuća puta (muškaraca psuje velikim psov¬ 
kama oko 60%, mladića oko 80%, djece oko 5%). 

Jedna druga župa: vjernika imade oko dvie ti¬ 
suće. Godišnje se u njoj opsuje Boga preko pola 
milijuna puta (muškaraca psuje velikim psovkama 
oko 95%, mladića mnogo manje, a i žena oko 3%). 

Župa od tri tisuće vjernika. Opsuje se u njoj 
Bog oko tri i po milijima puta na godinu (mužkih 


psuje velikim psovkama oko 90%, ženskih oko 5%: 
psuju djeca već od sedme!). 

Konačno navodimo neku župu od tri i po tisuće 
vjernika. U njoj su izračunali, da se broj velike 
psovke Boga godišnje uzpinje na preko pet milijuna 

Naveli smo evo samo nekoliko župa i to iz raz¬ 
ličitih krajeva. Možda najgorih u tom pogledu. Ali 
velikih razlika nema ni kod drugih. Pripominjemo, 
da su kod anketa sudjelovali uz župnike uviek i 
župljani, članovi katoličkih društava. Značajni su 
odgovori i na druga pitanja ankete, no to su već 
pojedinosti, u koje ne možemo ovdje ulaziti. Sva¬ 
kako te brojke iznose svu grozotu tog našeg narod¬ 
noga grieha. 

Ne bi li trebalo, da se mi svi nad tim broje¬ 
vima ozbiljno i duboko zamislimo? Zar te brojke 
ne bi morale u hama pokrenuti sve žilice našega 
bića na neumoran rad, na borbu? Ne bacaju li te 
brojke snažno svietlo na današnje nevolje našeg 
naroda. Na jednom našem dalmatinskom otoku, 
po zapažanju jednog svećenika, stradala su strašno 
baš ona mjesta, koja su bila poznata radi straho¬ 
vitih psovki. Ne bi li trebalo s tim brojkama zaći 
i pred vjernike i zapaliti u njima oganj revnosti za 
najodlučniju borbu protiv te pošasti? Strahote na¬ 
ših nevolja viču za ubrzanim, sveobćim, energičnim 
apostolskim radom sve do konačnog uništenja toga 
narodnog zla i narodne sramote. 

Ovakvo razpoloženje obuzelo je članove središ¬ 
njeg odbora Biskupijskog okružja kat. muževa i 
potaklo na odluku: u borbu i ne prestati dok uz 
pomoć Božju ue postignemo svrhu! 

Os-v-tt na dosadan^ fotfo 

Bilo je kod nas već prije nekoliko pokušaja 
borbe protiv psovke. Najviše je uspjeha sigurno 
đonielo nastojanje »Vojske Srdca Isusova protiv 
psovke«, koje je započelo pred prvi svjetski rat. U 
pučkim misijama ustajali su isusovački misionari 
odlučno protiv toga narodnog poroka u naročitoj 
propov.iedi; priređivali su naknadne pobožnosti i 
osnivali »Vojske«. Radili su to slično i drugi misio¬ 
nari. Neumoran i uztrajan borac protiv psovke je 
bio pokojni vojnički superior Matija Rihtarić. Svo¬ 
jim snažnim pučkim stilom je kroz godine grmio 
protiv toga zla po glasnicima, a osobito u »Kalen¬ 
darima Srdca Isusova« u člancima: »Prosim te, 
nemoj kleti. . .« U dva maha, g. 1925. i g. 1935. je 
pokretana javnost po najodlučnijim predstavnicima, 
javnog života protiv te narodne sramote. Bilo se 
započelo i liepim radom, ali je šteta, što se doskora 
prestalo. G. 1937. je Katolička akcija u našoj nad¬ 
biskupiji upriličila borbu protiv psovke, koja je tra¬ 
jala tri mjeseca: to je bila prva sustavno organi¬ 
zirana djelatnost u tom smjeru, ali i opet — pre- 
kratko je trajala, a da bi mogla uroditi trajnijim 
uspjesima. Tek družtvo katoličkih muževa župe sv. 
Petra u Zagrebu je nastavilo svake godine u jesen 
s obnovom borbe. 

Konačno moramo spomenuti još i zajedničku po¬ 
slanicu hrvatskog Episkopata o psovci, koja je iza¬ 
šla god. 1938. 

Nema dvojbe, da su postojale i mnogobrojna 
vlastite pobude i biskupa, a i pojedinih dušobrižnika 
u tom smjeru, pa možemo reći, da je svakom sveće¬ 

niku bio taj narodni grieh u radu neprestano na. 
dnevnom redu, što je došlo do izražaja na propo¬ 
vjedaonici, u izpovjedaonici, kod katekizacije i t. d. 

I vlasti su od vremena do vremena pokušavale 
ustajati protiv toga zla. Koliko smo mogli pratiti 
razvoj stvari, možemo navesti sliedeće naredbe raz¬ 
ličitih vlasti protiv psovke. God. 1854. (20. IV.) je 
izdana carska naredba protiv psovke. God. .1873. 
(16. IX. br. 8121) izdao je unutarnji odjel. c. i kr. 
glavnog zapovjedništva kao bivše krajiške zemalj¬ 
ske upravne oblasti okružnicu u tom predmetu. Kr. 
zemaljski vladin odjel za unutarnje poslove izdao 
je 23. X. 1880. pod br. 4219 naredbu protiv psovke, 
koja je 2. VI. 1886. pod br. 48.347, protegnuta i 
na bivšu hrv. slav. Krajinu, a okružnicom od 14. 
XI. 1894. br. 2047 ponovno je stavljeno u dužnost 
područnim oblastima, da najstrožije postupaju pro¬ 
tiv svakoga psovača. Vladin odjel za bogoštovlje i 
nastavu izdao je sličnu naredbu 20. II. 1886. br. 
7462 na predstojničtva srednjih i pučkih škola, da 
i ona djeluju na školsku mladež, da se kani bogu- 
mrzkih kletvi. Nadalje je kr. zem. vlada, odjel za 
unutarnje poslove, 2. X. 1916. br. 60.202 izdala na¬ 
redbu, kojom određuje, da se imade sa svom stro- 
gošću postupati protiv psovača. Slične naredbe su 
izdali g. 1922. (22. IV. br. 1533) Predsjedništvo 
bivše pokrajinske uprave i g. 1925. (5. VII. br. 
3566) Veliki župan zagreb. oblasti. 

Ministarstvo unutarnjih poslova je 14. VII. 1941. 
br. 678 izdalo oštru naredbu, kojom se psovka kaž¬ 
njava zatvorom, a 22. III. 1942. pod br. 44 je Glavni 
stan Poglavnika izdao okružnicu, prema kojoj đr- 

žavni službenici među ostalim i za psovku mogu 
odgovarati priekom sudu. 

Bilo je prema tome uviek liepih naredaba u tom 
predmetu, samo su se redovito slabo ili nikako 
primjenjivale. 

Unatoč svih ovih pokušaja i nastojanja psovač¬ 
ka pošast je u zadnje vrieme još više porastla. Ko¬ 
načno je trebalo, da se ozbiljni ljudi, kojima je na 
srđcu bilo Crkva bilo domovina, a pogotovo oba¬ 
dvoje, ozbiljno zapitaju: smijenio li i možemo li ta¬ 
kvo stanje ostaviti svom kobnom razvoju? Nije ii 
ipak netko odgovoran za tu strašnu pojavu i još 
više njezine težke posljedice, osobito u vrhunarav¬ 
nom svietu? Možemo li i u ova krvava i vatrena 
vremena preko ovih pitanja mirno proći? Iz ovih 
misli su se rodile energične odluke. Tako energične, 
da su kadre godinama pokretati na rad i borbu. 


kaša focba 

U takvom razpoloženju je započelo Okružje 
katoličkih muževa radom. Nije se prepalo pred go¬ 
lemom zadaćom, jer je računalo na Božju pomoć 
i na pomoć mnogih i premnogih vrieđnih ljudi (ta¬ 
kvih imade svuda!), koji će s veseljem i oduševlje¬ 
njem na posao. 

Okružni odbor je izabrao uži radni odbor, u koji 
su došli i neki članovi izvana, da on u ime Okruž¬ 
nog odbore pokreće i vodi sav rad. Na čelu tog 
odbora PPP (pokreta protiv psovke) kao predsjed¬ 
nik je sveučilištni profesor g. dr. Stjepan Filipović, 

koji se već kroz mnogo godina neumorno i oštro 
bori protiv psovke. Odbor se već sastao na 35 sjed¬ 
nica. Vieća, zaključuje, a zaključke provodi preko 
svojih članova, preko družtava katoličkihh muževa 
i drugih katoličkih družtava, a osobito preko čla¬ 
nova boraca. Trebalo je dakako načiniti nacrt za 
sav rad i borbu, koju je Nadbiskup odobrio. 

Započelo se. S Bogom. Razaslana je okružnica 
na samostane s molbom, da se duhovnom pomoći 
poprati rad i borba. Preuzvišeni gospodin Nad¬ 
biskup je na blagdan Sviećnice u prepunoj kate¬ 
drali održao snažnu propovied i zazvao blagoslov 
Božji na započeti rad. U propoviedi je postavio 
svrhu: da se nađe deset tisuća odlučnih boraca, 
vjeruje, da bi nestalo psovke iz našeg naroda! I 
zaista — u radu se sve više osvjedočavamo o stvar¬ 
nosti i izpravnosti gornjih rieči. 

Nacrt rada i borbe kreće se u dva smjera: 1. 
probuditi sviest pojedinaca i javno mišljenje pro¬ 
tiv psovke i psovača; 2. pokrenuti za rad i borbu 
protiv psovke sve moguće sile i činbenike. Sred¬ 
stva borbe i rada, koja smo upotriebili: propoviedi 
po crkvama, predavanja, brošure, dnevni tisak, 
časopisi, letači, plakati s uzrečicama protiv psovke 
sličice, izlozi, krugoval, uzrečice u slikokazima, 
značke i okružnice različitih vlasti. Sva ova sred¬ 
stva mogu biti više manje uspješna, ali samo u 
rukama spretnih i revnih organizatora i propa¬ 
gatora, pa je trebalo svu pažnju posvetiti tom pi¬ 
tanju. Naći takove, i skupiti ih za rad i borbu. Da¬ 
kako da su nam kod toga posla najbolju pomoć 
pružila različita đružtva. Uz družtva katoličkih 

muževa, kojih su članovi nosioci toga rada, spomi¬ 
njemo osobito družtva katoličkih žena, križarice, čla¬ 
nove kongregacije »Academica maior« i kongrega¬ 
cije građana. U pokrajini rade osobito družtva KA 
i križarice. Dakako ovo pokretanje družtava je još 
uviek u razvoju i nadamo se, da će se pomalo sva. 
okupiti za taj važni rad. 

Trebalo je pokrenuti i specialnu organizaciju 
za najšire slojeve sa svrhom, da se usredotoče sile 
boraca i osigura trajnost uspjeha. Tako je nastao 
»Pokret protiv psovke« (PPP). Jezgra »Pokreta« 
jesu borci, koji se stavljaju na razpolaganje »Po¬ 
kretu« za rad i borbu. To je nastojanje' prema 
onom postavljenom nadbiskupovom cilju: deset 
tisuća! širi redovi »Pokreta« pune se redovitim 
članovima, koji se obvezuju, da ne će psovati i da 
će opominjati psovače. Cilj toga članstva, je pene¬ 
tracija u mase psovača i osiguranje trajnosti us¬ 
pjeha. Redoviti članovi nemaju nikakvih drugih, 
dužnosti, da bude širenje »Pokreta« što lakše. 

Znademo, da nam je za konačne svrhe, koje* 
smo si u toj borbi i radu postavili, uz duhovnu po¬ 
moć tihih samostanskih zidina, svećeničkih oltara 
i duša nevine djece, najodlučniji sitni, stalni i uz- 
trajni rad naših boraca. Taj rad teče i raste svaki 
dan. Ali su potrebni od vremena do. vremena i jači 
udarci. To postizavamo u obliku »Tjedna borbe 
protiv psovke«. Potrebno je, da se takav tjedan 
upriliči dvaput godišnje: u proljeće i u jesen. Prvi 
takav tjedan smo održali od 26. III. — 2. IV., a 
drugi će biti u studenom. Zadaća je bila .prvom 
»Tjednu,« da pokrene gomile protiv psovke. Na¬ 

stojalo se to izvesti propoviedima, letačima, uzre- 
čicama, tiskom i prigodnim značkama. U Zagrebu 
je podieljeno preko 60.000 takvih znački, i zaista je 
pokrenut cieli Zagreb. Značke su se nosile u znak 
solidarnosti s borbom protiv psovke. Podieljeno 
je dvie vrsti letaka u količini od preko 60.000 pri¬ 
mjeraka. Plakati s uzrečicama protiv psovke iz- 
taknuti su po svim dielovima grada po izlozima, 
lokalima, skloništima. Po svim zagrebačkim sliko- 
kazimu prikazivale su se zgodne uzrečice protiv 
psovke. I krugoval se toj borbi pridružio. Nakon 
te prve jače navale obćenito su posmatrači kon¬ 
statirali, da je psovka u Zagrebu znatno popustila. 
Borci, koji su izilazili u obhodnje na iztaknutija 
mjesta, gdje se nekad uvelike čula psovka, kroz 
čitave sate obhodnje nisu se namjerili na psovača. 

U pokrajini je bio rad teži radi prilika, u ko¬ 
jima živimo. Ali nešto se i tu učinilo, a negdje i 
mnogo. Dosad još imademo malo izvještaja. A bilo 
bi nuždno, da nam se šalju izvještaji: radi dalj¬ 
njega rada i radi toga da potomstvu ostavimo u 
posebnom arhivu što vjerniju sliku toga rada. U 
pokrajinu je otišlo dosad preko 20.000 knjižice 
»Zapaljeni jezik«, preko 100.000 plakata s uzreči¬ 
cama protiv psovke, preko 150.000 sličica. Sve 
je to išlo u glavnom u župe zagrebačke nadbisku¬ 
pije, a i nešto u župe drugih biskupija, odakle se 
naručilo (đakovačka, senjska, splitska, dubro¬ 
vačka, sarajevska, banjalučka i mostarska). 

Dragocjenu pomoć u našem radu dobivamo od 
tiska, osobito katoličkog. Napose moramo iztak- 
nuti »Katolički List«, »Katolički tjednik«, »Djevo- 

jački sv-iet« i manje više sve glasnike. »Rieč 
Božja« je đoniela tri propoviedi. Po našem mišlje¬ 
nju naš bi tisak, osobito za cielo vrieme borbe, 
morao taj predmet držati u permaneiiciji. Mi ga 
za to toplo molimo! 

Naš pokret je obćenito svuda simpatično prim¬ 
ljen. I kod vlasti. Dosad smo izposlovali liepu po¬ 
moć našoj borbi kod slieđećih vlasti: Uprava re¬ 
darstva u Zagrebu; Ministarstvo pravosudja 
(okružnica na sve sudove u zemlji); Ministarstvo 
oružanih snaga (okružnica na sve zapovjednike 
svih postrojbi) ; Hrvatska radnička komora (ok¬ 
ružnica svim povjereničtvima Hrv. radničke ko¬ 
more i povjereničtava Hrv. radničkog saveza) ; 
Glavno ravnateljstvo drž. željeznica (okružnica 
svim željezničkim službenicima). Predsjeđničtvo 
vlade nam je obećalo, da će se izdati posebni za¬ 
kon protiv psovke. 

Vlasi bo-cii 

Najviše pažnje posvećujemo borcima. Pomalo 
ali stalno raste njihov broj. Zasad najviše u Za¬ 
grebu. To su poluge svega našega rada. Imade ih, 
koji se već godinama bore protiv psovke. Sad su 
sretni, da su se mogli svrstati u bojne redove, pa 
nisu više osamljeni. Imade ih iz svih staleža. I iz 
ženskoga svieta. Gdje su oni, tu smo za našu stvar 
sigurni. Gdje su zaposleni, tu smo sigurni, da će se 
zrak pročistiti. Oni su okolini, u kojoj se kreću, 
neprestana opomena. Oni su u svom krugu jam¬ 
stvo stalnih i trajnih uspjeha. Svrha nam je, da u 

svakom uredu, u svakoj radionici, u svakom po¬ 
duzeću imamo po kojega. Još više. Oni su u akciji 
svuda, gdjegod im se pruži prilika. Spremni su 
uviek na navalu. To je njihov spontani rad. Die- 
lili su letake i značke po gradu, izticali plakate s 
uzrečicama, protiv psovke, razpačavali brošure; 
sad obilaze sve gostione po cielom gradu, jer su 
one žarišta psovke. 

Nu osobito su vriedni oni borci, koji su se veli¬ 
kodušno javili za obhodnje, koje će na iztaknuti- 
jim mjestima grada opominjati psovače, a bezo¬ 
brazne i prijavljivati redarstvu. Težak je to i ne¬ 
ugodan posao, ali za našu stvar od osobite važ¬ 
nosti. Značajna je posveta, s kojom su ti junaci 
pošli u borbu, a sastavio ju je predsjednik: 

»Prema psovačima ne smiemo nastupati kao 
neprijatelji, nego nasuprot kao prijatelji prema 
bližnjemu, prema njihovom neumrlim dušama. U 
progonu njih samih ćemo pak doživiti mnogo po- 
v težkoća i uvreda. Sve se to dade izkoristiti. Zato 
i moramo vrlo promišljeno ići na djelo. Šatre li se 
psovka, nestat će nebrojenih grieha kod sadašnjeg 
i kod svih budućih naraštaja u našem narodu. 

Majka Božja u Fatimi rekla, da mnoge duše 
propadaju zato, što se nema nitko za njih moliti 
ni žrtvovati. Mi ćemo u ovom našem radu imati 
mnogo prilika žrtvovati se za bližnjega, jer je cieli 
taj posao jedna velika žrtva naših snaga i našega 
mira. Ujedno nam se pruža prilika prinieti bez¬ 
broj žrtava za uvrieđenu čast Božju. Na tu na¬ 
kanu ćemo prikazati sve uvrede, koje se nama na- 
nesu. Ujedno moramo misliti i na čast naše dobre 

Majke Božje i na njezino Prečisto Srdce, kojim 
ona toliko voli ovo nesretno i grješno čovječan¬ 
stvo. 

Radi svega toga ćemo učiniti ove dvie stvari: 

I. Prikazat ćemo sve nama nanesene uvrede u 
naknadu za uvrede nanesene Gospodinu Bogu; 

II. Prikazat ćemo sve nevolje, poteškoće i pat¬ 
nje prema ovoj izričnoj želji Majke Božje u Fati- 
mi: O Isuse, ovo Tebi za ljubav, za obraćenje 
grješnika i kao naknadu za uvrede, koje se na¬ 
nose Prečistom Srdcu Marijinu. 

Treba da se hrvatsko junačtvo i sada pokaže, 
sada više nego ikada!« 

Organizirane obhodnje obilaze stanovitim die- 
lovima grada, a osobito ondje, gdje se više ljudi 
skuplja, svake nedjelje pa kađkađ i u radne dane. 
Traže se žarišta i gniezda psovača. Redarstvo ima- 
de nalog, da borcima pomaže radi legitimiranja 
psovača. Neki đielovi grada se sustavno obrađuju 
u tom smjeru, da se posve zatre psovka. Prijavlje¬ 
ni psovači se kažnjavaju. Zanimivo je slušati izvje¬ 
štaje, kad se borci sastaju svakog mjeseca na sa¬ 
stanak, razgovor i dogovor. A imademo već pravih 
vještaka u tom radu! 

To bi bio letimični pregled našega rada. Svie- 
stni smo, da je to tek početak. Vruće želimo, da se 
pokret bujno razvije i zahvati sve narodne slojeve 
i sve krajeve domovine. I da ne prestane, dok ne 
poluči svrhu! Prema đosadanjem izkustvu iztiče- 
mo ovdje nekoliko stvari, koje nam se čine oso¬ 
bito važne. 

iiaUa Uma nastaviti 

U Zagrebu smo već stekli tolike položaje i 
uhvatili toliko koriena, da možemo mirno i lako 
nastaviti. Prelazimo sve više na sustavni rad u 
smjeru podpunog čišćenja položaja. Jesenski »Tje¬ 
dan borbe protiv psovke« treba da bude odlučan 
početak za takav rad. 

Teže je pokretati i voditi rad u pokrajini. Ali 
mora ići. Potrebno je prije svega dobiti što prije 
izvještaje o tom, što se gdje radilo i s kakvim 
uspjesima i kakvo je gdje stanje. Napose želimo 
imati što prije adrese boraca po pokrajini, jer to 
su poluge za naš rad i borbu. Gdje ih nema, tu ne 
možemo računati na stalne i trajne uspjehe. To su 
crne točke na pregledno] karti našega rada. Tisu¬ 
će praznih upisnica za borce (a i redovite članove) 
leže u našoj pisarni (Pisama pokreta protiv psov¬ 
ke, Kaptol 31). Sigurni smo, da ne će nigdje biti 
težko naći boraca. Svako selo i svaka ulica treba 
da ga ima. Dakako i žene i djevojke mogu biti 
dobri borci. Ukusne i liepe kovne značke na za- 
pučku boraca i redovitih članova neprestane su 
opomene za psovače i stalna promičba našega po¬ 
kreta. Te značke treba da postanu svuda popular¬ 
ne. Treba da poplave sela i gradove! (primjerak 
po 20.— Kuna). 

Olakšan nam je rad u pokrajini, ako se osnuju 
po mjestima mjestni odbori PPP. Oni vode i po¬ 
kreću sav rad na svom području. 

Protiv fronte psovača treba staviti frontu, u 
kojoj će svi nepsovači zauzeti odlučan stav protiv 

psovke! Tu frontu će pokretati »Zapaljen jezik«, 
borci i svećenik s propovjedaonice. 

Trebat će gdjegdje i kadkad sablažnjive i okor¬ 
jele psovače prijaviti kotarskoj oblasti (u grado¬ 
vima redarstvu). Nemojmo se u potrebi ustruča¬ 
vati i to učiniti! U Starom Zavjetu je Božji zakon 
određivao za psovača smrtnu kaznu! Imademo tiska¬ 
nice za prijave psovača i možete ih badava dobiti. 
Ne će li gdje htjeti oblast psovača kazniti (a mora 
po ministarskoj naredbi), neka nam se svaki slu¬ 
čaj javi radi daljnjega postupka. 

Konačno još nešto: pomanjkanje novčanih 
sredstava veže nam krila i ruke. Mnogo toga se 
mora na sve strane slati badava ili izpod ciene. A 
troškovi su tiska silni. Božje duše, koje plaču nad 
silnim pogrdama psovačkog vulkana protiv neba, 
i ciene borbu, koja štiti i brani čast Božju i spre¬ 
čava pogrde, pomogle su nas novčanim prinosima. 
Najviše preuzvišeni g. Nadbiskup, koji je dao 
100.000.— Kn. Od većih prinosa spominjemo ovdje 
i prinos tvorničara g. Resa od 15.000.— Kn. Mi¬ 
nistarstvo bogoštovlja je dalo 25.000.— Kn. Mno¬ 
ge stvari čekaju na tisak! 

Željeli bismo, da ovaj osvrt pokrene sve čitače 
na ozbiljno razmišljanje i revan rad; zato je i na¬ 
pisan. 


Pretiskano iz »Katoličkog Lista« broj 35, god. 1944. 

